Előterjesztés Zalakaros Város Önkormányzat Képviselő-testületének 2023. szeptember 14-én tartandó ülésére

Tárgy: Víziközmű  fejlesztésekre vonatkozó Gördülő Fejlesztési Terv 2024-2038
Előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselő-testület!

A víziközmű-szolgáltatásról szóló 2011. évi CCIX. törvény 11. § (1) és (2) bekezdése értelmében a víziközmű-szolgáltatás hosszú távú biztosíthatósága érdekében - a fenntartható fejlődés szempontjaira tekintettel - víziközmű-rendszerenként tizenöt éves időtávra gördülő fejlesztési tervet kell készíteni. A felújítási és pótlási tervrészt, valamint a beruházási tervrészt jóváhagyásra minden év szeptember 30-ig be kell nyújtani a Magyar Energetikai és Közmű-szabályozási Hivatalhoz. Ennek megfelelően évente a következő 15 évre szóló terveket kell benyújtani.
Zalakaros Város két víziközmű rendszerben érdekelt: Zalakaros Város ivóvízellátási rendszere, illetve Zalakaros és térsége szennyvízelvezető rendszere. 
A Délzalai Víz- és Csatornamű Zrt megküldte részünkre a vízellátásra és a szennyvízelvezetésre vonatkozó 2024-2038 közötti időszakra szóló gördülő fejlesztési terveket. A tervek az előterjesztés mellékletét képezik. 

Az elmúlt évben elfogadott Gördülő Fejlesztési Tervvel összehasonlítva a jelenlegi tervezetet, a pénzügyi változásokon kívül az alábbi változásokat eszközölte a Szolgáltató:

· A vízellátás felújítások és pótlások táblázatából az elmúlt évi tételekhez képest kimaradt tétel:

· Zalakaros, távleolvasású vízmérők cseréje (hosszútávú)

· A szennyvízelvezetés felújítások és pótlások táblázatából az elmúlt évi tételekhez képest kimaradt tételek:

· Házi szennyvízátemelők elektromos és gépészeti felújítása (részletezve a bekerült tételek között szerepel)

· Szennyvíztisztító telep Technnlógia PLC pótlása

· Szennyvíztisztító telep Folyamatfelügyeleti szoftver pótlása

· Szennyvíztisztító telep Technológiai PLC-t fogadó vezérlő szekrény pótlása

· szv.mennyiségmérő cserék

· Zalakaros, tisztitó aknák felúj.,csere (középtávú)

· Zalakaros, átem.sziv.cserék

· A1 és A2 átemelő elé műtárgy építése daráló felszereléssel

· Zalakaros Város szagmentesítése

· Zalakaros, szv.vez.csere (középtávú)

· Zalakaros, csőhíd csere1 db

· Zalakaros, átem.gépészet felújítás

· Zalakaros, tisztitó aknák felúj. Csere (hosszútávú)

· Zalakaros, szv.vez.csere (hosszútávú)

· A szennyvízelvezetés felújítások és pótlások táblázatába bekerült új tételek:

· Havária jellegű feladatok

· Zalakaros város területén üzemelő szennyvízátemelőkben lévő szivattyúk közül 2 db szivattyú felújítása: Á-1. átemelőn, szennyvíztelep előtt, 1 db 3153-as, Á-2-es átemelőn, külterület, 1 db 3153-as szivattyú.

· Zalakaros város területén a Hegyaja utcában üzemelő szennyvízátemelőben 1 db CP 3085 típusú szivattyú felújítása.

· Garabonc község területén regionális átemelő szerepét betöltő RG-0 átemelőben, Fő u,  1 db CP 3127 szivattyú felújítása.

· Garabonc irányából érkező regionális nyomóvezeték csatlakozási pontjától számítva, a befogadó gravitációs csatornán 4 db beton tisztítóakna felújítása, bélelése, az érintett szakaszon lévő DN 300-as beton gerincvezeték felújításával

· A szennyvízelvezetés felújítások és pótlások táblázatában szereplő alábbi tételek ütemezése változott:

· Szennyvíztelepi folyamatfelügyeleti szoftver pótlása (rövidtávból – középtáv)

· Szennyvíztelepi vezérlőszekrény pótlása (rövidtávból – középtáv)

· Zalakaros, II. szennyvízátemelő gépészeti felújítása, építészeti átalakítása (belső födém elbontása), a gépészeti elemek kivétele az átemelőaknából (új aknába történő elhelyezés, lásd Beruházás) (rövidtávból – középtáv)

· A városi sporttelep D-i oldalán a Szőlő utcát a Sport utcával összekötő gyalogjárda alatt húzódó kb. 200 m DN 300 beton szennyvízcsatorna. (középtávból – hosszútáv)
A változásokat a forráshiány (elmaradt tételek, illetve átütemezés), illetve a szükségesség (bekerült tételek) indokolja.

Felhívtuk a Vízmű figyelmét, hogy a vízellátás felújítások és pótlások táblázatában valamennyi tétel forráshiányosként szerepel, annak ellenére, hogy mind a II. ütem, mind a III. ütem esetében van számszerűsítve használati díj. Felhívásunk eredményeként a Vízmű kérésünknek eleget téve módosította a táblázatát. 
Határozati javaslat:
1./ Zalakaros Város Önkormányzat Képviselő-testülete elfogadja a Zalakaros Város Önkormányzata - mint ellátásért felelős - víziközmű rendszereire vonatkozó 2024-2038 közötti időszakra vonatkozó jelen előterjesztés mellékleteit képező Gördülő Fejlesztési Tervet, és megbízza a Délzalai Víz- és Csatornamű Zrt-t, mint víziközmű  szolgáltatót, hogy az elfogadott Gördülő Fejlesztési Tervet helyette jóváhagyásra nyújtsa be az Magyar Energetikai és Közmű-szabályozási Hivatalhoz.
2./ Zalakaros Város Önkormányzat Képviselő-testülete felhatalmazza a polgármestert a feladatok végrehajtásához szükséges intézkedések megtételére.
Határidő: 
2023. szeptember 18.
Felelős: 
Novák Ferenc polgármester
Zalakaros, 2023. szeptember 11.
 Novák Ferenc

